pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดิจิทัลฯ เป็นประธานการประชุมทวิภาคี ร่วมกับ รมว.กระทรวงการไปรษณีย์และโทรคมนาคมแห่งราชอาณาจักรกัมพูชา
วันอาทิตย์ที่ 20 พฤษภาคม 2561
ผู้ตรวจราชการกระทรวงดิจิทัลฯ เป็นประธานการประชุมทวิภาคี ร่วมกับ รมว.กระทรวงการไปรษณีย์และโทรคมนาคมแห่งราชอาณาจักรกัมพูชา
ผู้ตรวจราชการกระทรวงดิจิทัลฯ
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; font: 12.0px 'Helvetica Neue'; -webkit-text-stroke: #000000; min-height: 14.0px}
p.p4 {margin: 0.0px 0.0px 0.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; font: 12.0px 'Helvetica Neue'; -webkit-text-stroke: #000000; min-height: 14.0px}
p.p4 {margin: 0.0px 0.0px 0.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมหารือทวิภาคีกับ นายเอก วันดี รัฐมนตรีช่วยว่าการกระทรวงการไปรษณีย์และโทรคมนาคมแห่งราชอาณาจักรกัมพูชาและคณะ โดยเป็นการกระชับความสัมพันธ์ระหว่างกระทรวงไปรษณีย์และโทรคมนาคมแห่งราชอาณาจักรกัมพูชา กับกระทรวงดิจิทัลเพื่อเศรษฐกิจและสังคมของไทยในด้านกิจการไปรษณีย์ รวมทั้งเป็นการแลกเปลี่ยนข้อมูลเกี่ยวกับสถานะการดําเนินงานด้านไปรษณีย์ กฎหมายที่เกี่ยวข้อง ประสบการณ์ในด้านการปรับเปลี่ยนรูปแบบไปรษณีย์ให้ทันต่อเทคโนโลยีที่เปลี่ยนแปลง รวมถึงนโยบายและการพัฒนากิจการไปรษณีย์ของประเทศไทยและกัมพูชา เนื่องจากกระทรวงไปรษณีย์และโทรคมนาคมแห่งราชอาณาจักรกัมพูชา อยู่ระหว่างการยกร่างนโยบายแห่งชาติด้านไปรษณีย์ พร้อมเสนอปรับแก้ไขกฎหมายเพื่อให้ครอบคลุมการกํากับดูแลและควบคุมมาตรฐานในการให้บริการขนส่งไปรษณีย์ในประเทศ เมื่อวันที่ 17 พฤษภาคม 2561 ณ ห้องประชุม ชั้น 9 กระทรวงดิจิทัลเพื่อเศรษฐกิจและสังคม อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
**********************************
รัฐบาลไทย-ข่าวทำเนียบรัฐบาล-กรมบัญชีกลางเผยเพิ่มทางเลือกให้ผู้ถือบัตรสวัสดิการแห่งรัฐทุกประเภทใช้บริการรถไฟฟ้า BTS ได้แล้วทุกสถานี ตั้งแต่วันที่ 15 มีนาคม 2562
วันอังคารที่ 19 มีนาคม 2562
กรมบัญชีกลางเผยเพิ่มทางเลือกให้ผู้ถือบัตรสวัสดิการแห่งรัฐทุกประเภทใช้บริการรถไฟฟ้า BTS ได้แล้วทุกสถานี ตั้งแต่วันที่ 15 มีนาคม 2562
กรมบัญชีกลางเผยผู้ถือบัตรสวัสดิการแห่งรัฐแบบบัตรแมงมุม และบัตร EMV Contactless สามารถชําระค่าโดยสารรถไฟฟ้า BTS ได้ทุกสถานี ตั้งแต่วันที่ 15 มีนาคม 2562 เป็นต้นไป เพื่อเพิ่มทางเลือกให้แก่ผู้ถือบัตรฯ นอกเหนือจากการใช้บริการรถเมล์ของ ขสมก. และรถไฟฟ้า
นางสาวสุทธิรัตน์ รัตนโชติ อธิบดีกรมบัญชีกลาง พร้อมด้วยนายผยง ศรีวณิช กรรมการผู้จัดการใหญ่ ธนาคารกรุงไทย และนายสุรพงษ์ เลาหะอัญญา กรรมการผู้อํานวยการใหญ่ บมจ.ระบบขนส่งมวลชนกรุงเทพ (BTS) ร่วมเปิดการใช้ช่องทางการรับชําระเงินค่าโดยสารรถไฟฟ้า BTS สําหรับผู้ถือบัตรสวัสดิการแห่งรัฐที่ลงทะเบียนเพื่อสวัสดิการแห่งรัฐ ครั้งแรกในปี 2560 ประเภทบัตรแมงมุม เวอร์ชั่น 2.0 , 2.5 จํานวน 1.3 ล้านราย และผู้ที่ลงทะเบียนเพื่อสวัสดิการแห่งรัฐเพิ่มเติมในปี 2561 ประเภทบัตร Contactless (EMV 4.0) จํานวน 0.16 ล้านราย รวมทั้งสิ้น จํานวน 1.46 ล้านราย ซึ่งเป็นส่วนหนึ่งของนโยบายรัฐบาลที่ช่วยแบ่งเบาภาระค่าใช้จ่ายในการเดินทางของผู้ถือบัตรสวัสดิการแห่งรัฐที่ลงทะเบียนในเขตกรุงเทพมหานครฯ จังหวัดนนทบุรี จังหวัดพระนครศรีอยุธยา จังหวัดปทุมธานี จังหวัดนครปฐม จังหวัดสมุทรปราการ และจังหวัดสมุทรสาคร โดยมีวงเงินในบัตรฯ เพื่อใช้บริการขนส่งสาธารณะ เดือนละ 500 บาท
ทั้งนี้ ผู้ถือบัตรฯ ทั้ง 1.46 ล้านราย สามารถนําบัตรฯ ไปซื้อบัตรโดยสารรถไฟฟ้า BTS ผ่านเครื่อง EDC ของธนาคารกรุงไทย จํากัด (มหาชน) ณ ห้องจําหน่ายบัตรโดยสารฯ บนสถานีรถไฟฟ้า BTS ทุกสถานี จํานวน 43 สถานี เริ่มให้บริการแล้วตั้งแต่วันที่ 15 มีนาคม 2562 ซึ่งเป็นการเพิ่มช่องทางให้แก่ผู้ถือบัตรฯ อีกช่องทางหนึ่ง เพื่อความสะดวกในการเดินทางและแบ่งเบาภาระค่าใช้จ่ายเพื่อการดํารงชีวิตในแต่ละวัน นอกเหนือจากการใช้บัตรฯ ชําระค่าโดยสารรถเมล์ (ขสมก.) และรถไฟฟ้า (รฟม.) ทั้งสายสีม่วงและสีน้ําเงิน ที่ได้ให้บริการมาก่อนแล้ว
อธิบดีกรมบัญชีกลาง กล่าวเพิ่มเติมว่า ในการใช้บัตรสวัสดิการแห่งรัฐเพื่อการเดินทาง นั้น ผู้ถือบัตรฯ ที่ได้รับบัตรแมงมุม และบัตร Contactless จะได้รับวงเงินค่าโดยสารรถเมล์ (ขสมก.)/รถไฟฟ้า (รฟม.)/รถไฟฟ้า (BTS) จํานวนเงิน 500 บาท/คน/เดือน จะมีการใช้จ่ายหรือไม่ จํานวนเท่าใดก็ตาม ทุกสิ้นเดือนจะตัดวงเงินที่เหลือ และใส่วงเงินให้ใหม่ จํานวน 500 บาท ทุกเดือน หากผู้ใช้บัตรมีข้อสงสัยสามารถติดต่อ Call Center บัตรสวัสดิการแห่งรัฐ หมายเลขโทรศัพท์ 02-109-2345 หรือ Call Center กรมบัญชีกลาง หมายเลขโทรศัพท์ 02-270-6400 กด 3 ในวันและเวลาราชการ
รัฐบาลไทย-ข่าวทำเนียบรัฐบาล-วธ. เปิดตลาดประชารัฐ จำหน่ายของดีบ้านฉัน-สินค้าทางวัฒนธรรม 76 จังหวัด-50 เขตกทม. ฉลอง 236 ปี กรุงรัตนโกสินทร์ สร้างรายได้สู่ท้องถิ่น
วันพฤหัสบดีที่ 26 เมษายน 2561
วธ. เปิดตลาดประชารัฐ จําหน่ายของดีบ้านฉัน-สินค้าทางวัฒนธรรม 76 จังหวัด-50 เขตกทม. ฉลอง 236 ปี กรุงรัตนโกสินทร์ สร้างรายได้สู่ท้องถิ่น
วธ. เปิดตลาดประชารัฐ จําหน่ายของดีบ้านฉัน-สินค้าทางวัฒนธรรม 76 จังหวัด-50 เขตกทม. ฉลอง 236 ปี กรุงรัตนโกสินทร์ สร้างรายได้สู่ท้องถิ่น
นายวีระ โรจน์พจนรัตน์ รัฐมนตรีว่าการกระทรวงวัฒนธรรม เปิดเผยว่า รัฐบาล โดยกระทรวงวัฒนธรรม (วธ.) ร่วมกับหน่วยงานรัฐภาคเอกชน และภาคประชาชน จัดงานมหกรรมวัฒนธรรม “ใต้ร่มพระบารมี 236 ปี กรุงรัตนโกสินทร์” วันที่ 21 – 25 เม.ย. 2561 ที่พิพิธภัณฑสถานแห่งชาติ พระนครและรอบเกาะรัตนโกสินทร์ ดังนั้น วธ. ได้จัดกิจกรรม “ตลาดประชารัฐร่วมใจ ของดีบ้านฉัน” ซึ่งมีการสาธิตวิถีชุมชน ประเพณีและวัฒนธรรมท้องถิ่น รวมทั้งจําหน่ายสินค้าและอาหารพื้นเมืองจาก 76 จังหวัดและ 50 เขตกรุงเทพมหานคร ณ ลานคนเมือง หน้าศาลาว่าการกรุงเทพมหานคร เพื่อเป็นการขับเคลื่อนนโยบายและยุทธศาสตร์ของ วธ.ในการส่งเสริมให้คนไทยมีความรัก ภาคภูมิใจในวัฒนธรรมและความเป็นไทย รวมทั้งส่งเสริมอุตสาหกรรมวัฒนธรรม เชิงสร้างสรรค์ เพื่อสร้างมูลค่าเพิ่มทางเศรษฐกิจโดยการส่งเสริมการพัฒนาสินค้า ผลิตภัณฑ์และบริการทางวัฒนธรรม เพื่อสร้างอาชีพและรายได้สู่ประชาชนและท้องถิ่น
รัฐมนตรีว่าการกระทรวงวัฒนธรรม กล่าวอีกว่า สําหรับของดีบ้านฉันที่นํามาแสดงและจําหน่ายที่ลานคนเมือง อาทิ ผ้าไทย ผ้าท้องถิ่น อาทิ ผ้าทอบ้านหาดเสี้ยว จ.สุโขทัย ผ้าไทยลื้อ จ.น่าน ผ้าทอล้านช้าง จ.อุตรดิตถ์ ผ้าบาติก จ.ปัตตานี ผ้าปาเต๊ะปักเหลื่อม จ.ภูเก็ต ผ้าแพรวา จ.กาฬสินธุ์ ผ้าไทยบาติก จ.นครราชสีมา เป็นต้น
นอกจากนี้ มีขนมโบราณและอาหารพื้นบ้านจากทั่วประเทศ อาทิ ขนมกระทงทอง ขนมเรไร ขนมเกสรลําเจียก โรงเรียนช่างฝีมือในวังหญิง กรุงเทพฯ เมี่ยงคําโบราณ กรุงเทพฯ ขนมกงโบราณ แม่อรุณ จ.อุทัยธานี เมี่ยงบัวหลวง จ.ปทุมธานี และงานศิลปหัตกรรม อาทิ งานฝีมือทองโบราณจ.สุโขทัย เครื่องประดับเงิน จ.อุทัยธานี เครื่องประดับพลอยโบราณ จ.ตราด ดอกไม้ประดิษฐ์จากดิน จ.นครปฐม กระเป๋าถักไหม จ.ประจวบคีรีขันธ์ เป็นต้น
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม เป็นประธานในพิธีลงนามบันทึกข้อตกลงความร่วมมือโครงการพัฒนาบุคลากรเพื่อรองรับอุตสาหกรรม 4.0 ภายใต้ความร่วมมือระหว่าง 14 หน่วยงานจากภาครัฐและภาคเอกชน
วันศุกร์ที่ 24 พฤศจิกายน 2560
รองปลัดกระทรวงอุตสาหกรรม เป็นประธานในพิธีลงนามบันทึกข้อตกลงความร่วมมือโครงการพัฒนาบุคลากรเพื่อรองรับอุตสาหกรรม 4.0 ภายใต้ความร่วมมือระหว่าง 14 หน่วยงานจากภาครัฐและภาคเอกชน
รองปลัดกระทรวงอุตสาหกรรม เป็นประธานในพิธีลงนามบันทึกข้อตกลงความร่วมมือโครงการพัฒนาบุคลากรเพื่อรองรับอุตสาหกรรม 4.0 ภายใต้ความร่วมมือระหว่าง 14 หน่วยงานจากภาครัฐและภาคเอกชน ณ ศูนย์นิทรรศการและการประชุมไบเทค บางนา กรุงเทพฯ
เมื่อวันที่ 23 พฤศจิกายน 2560 นายอภิจิน โชติกเสถียร รองปลัดกระทรวงอุตสาหกรรม เป็นประธานในพิธีลงนามบันทึกข้อตกลงความร่วมมือโครงการพัฒนาบุคลากรเพื่อรองรับอุตสาหกรรม 4.0 ภายใต้ความร่วมมือระหว่าง 14 หน่วยงานจากภาครัฐและภาคเอกชน ได้แก่ 1.กรมพัฒนาฝีมือแรงงาน กระทรวงแรงงาน 2.สํานักงานคณะกรรมการการอาชีวศึกษา กระทรวงศึกษาธิการ 3.กรมส่งเสริมอุตสาหกรรม กระทรวงอุตสาหกรรม 4.สถาบันมาตรวิทยาแห่งชาติ กระทรวงวิทยาศาสตร์และเทคโนโลยี 5. สํานักงานคณะกรรมการส่งเสริมการลงทุน(BOI) 6.สํานักงานเพื่อการพัฒนาระเบียงเศรษฐกิจพิเศษภาคตะวันออก(EEC) 7. สถาบันคุณวุฒิวิชาชีพ(องค์การมหาชน) 8.สภาอุตสาหกรรมแห่งประเทศไทย 9.สถาบันยานยนต์ 10.สมาคมผู้ผลิตชิ้นส่วนยานยนต์ไทย 11.สมาคมอุตสาหกรรมแม่พิมพ์ไทย 12.สถาบันไทย-เยอรมัน 13.สมาคมส่งเสริมเทคโนโลยี(ไทย-ญี่ปุ่น) และ14.บริษัท เครือสุมิพล จํากัด ณ ศูนย์นิทรรศการและการประชุมไบเทค บางนา กรุงเทพฯ
โดยพิธีลงนามบันทึกข้อตกลงความร่วมมือดังกล่าว จัดขึ้นเพื่อจัดตั้งศูนย์เทคนิคแห่งการเรียนรู้ ที่ใช้สําหรับเป็นสถานที่ฝึกอบรมเชิงปฏิบัติการบนความร่วมมือในลักษณะประสานพลังประชารัฐอย่างเต็มรูปแบบ สอดคล้องกับยุทธศาสตร์ชาติ 20 ปี นโยบายนําประเทศไทยและอุตสาหกรรมก้าวสู่ยุค 4.0
รัฐบาลไทย-ข่าวทำเนียบรัฐบาล-มาตรการเยียวยา 5,000 บาท (3 เดือน) มีผู้ลงทะเบียนแล้ว 23.4 ล้านราย เปลี่ยนเวลาเปิดรับลงทะเบียนและเปิดโอกาสให้ยกเลิกได้ เริ่มวันที่ 4 เมษายน 2563
วันศุกร์ที่ 3 เมษายน 2563
มาตรการเยียวยา 5,000 บาท (3 เดือน) มีผู้ลงทะเบียนแล้ว 23.4 ล้านราย เปลี่ยนเวลาเปิดรับลงทะเบียนและเปิดโอกาสให้ยกเลิกได้ เริ่มวันที่ 4 เมษายน 2563
ความคืบหน้าการเปิดรับลงทะเบียนตามมาตรการเยียวยา 5,000 บาท (3 เดือน) ตั้งแต่วันเสาร์ที่ 28 มีนาคม 2563 มีผู้มาลงทะเบียนแล้ว 23.4 ล้านราย (ณ สิ้นวันที่ 2 เมษายน 2563)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการเปิดรับลงทะเบียนตามมาตรการเยียวยา 5,000 บาท (3 เดือน) ตั้งแต่วันเสาร์ที่ 28 มีนาคม 2563 มีผู้มาลงทะเบียนแล้ว 23.4 ล้านราย (ณ สิ้นวันที่ 2 เมษายน 2563) โดยการลงทะเบียนในแต่ละวันสรุปได้ ดังนี้
วันที่   จํานวนผู้มาลงทะเบียน
28 มีนาคม 2563  8.5 ล้านราย
29 มีนาคม 2563  10.2 ล้านราย
30 มีนาคม 2563  2.3 ล้านราย
31 มีนาคม 2563  1.1 ล้านราย
1 เมษายน 2563  7.2 แสนราย
2 เมษายน 2563  6.6 แสนราย
ในภาพรวมจํานวนผู้มาลงทะเบียนในแต่ละวันมีแนวโน้มลดลงอย่างต่อเนื่อง และในช่วงเวลากลางคืนมีปริมาณการเข้าใช้งานน้อยดังนั้นตั้งแต่วันที่ 4 เมษายน 2563 เว็บไซต์www.เราไม่ทิ้งกัน.com จะเริ่มปรับเวลาการลงทะเบียนใหม่เพื่อพัฒนาการให้บริการที่ดียิ่งขึ้น โดยจะเปิดรับลงทะเบียนเฉพาะในช่วงเวลา
06.00 - 23.59 น. ของทุกวัน
นอกจากนี้ สําหรับผู้ที่ลงทะเบียนผิดพลาดคลาดเคลื่อนจากความเป็นจริง ระบบจะเปิดให้ยกเลิกการลงทะเบียนได้ตั้งแต่วันที่ 4 เมษายน 2563 เช่นเดียวกัน
ทั้งนี้ ในส่วนของผู้ลงทะเบียนที่ให้ข้อมูลถูกต้องครบถ้วน ผ่านการตรวจสอบและคัดกรองตามหลักเกณฑ์ที่กําหนดแล้ว จะมีการทยอยส่ง SMS เพื่อแจ้งผลการลงทะเบียนทั้งผู้ที่ได้รับสิทธิและไม่ได้รับสิทธิตั้งแต่วันที่ 8 เมษายน 2563 เป็นต้นไปในการนี้ ผู้ได้รับสิทธิขอให้รอรับเงินโอนเข้าบัญชีหรือพร้อมเพย์ที่ได้ลงทะเบียนไว้ส่วนผู้ที่ไม่ได้รับสิทธิสามารถเข้าไปตรวจสอบสาเหตุได้ที่ www.เราไม่ทิ้งกัน.com
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง
โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572
(ในวันและเวลาราชการ)
รัฐบาลไทย-ข่าวทำเนียบรัฐบาล-​สธ. ขับเคลื่อนองค์กร ภายใต้ “พอเพียง วินัย สุจริต จิตอาสา”
วันพุธที่ 25 กรกฎาคม 2561
​สธ. ขับเคลื่อนองค์กร ภายใต้ “พอเพียง วินัย สุจริต จิตอาสา”
กระทรวงสาธารณสุข ขับเคลื่อนองค์กรภายใต้ 4 คุณธรรม “พอเพียง วินัย สุจริต จิตอาสา” สร้างบุคลากรให้ยึดมั่นความซื่อสัตย์สุจริต รับผิดชอบต่อหน้าที่ เป็นคนดี คนเก่ง มีความเพียร และมีจิตสํานึก เห็นแก่ประโยชน์ส่วนรวมและประชาชนเป็นสําคัญ
กระทรวงสาธารณสุข ขับเคลื่อนองค์กรภายใต้ 4 คุณธรรม “พอเพียง วินัย สุจริต จิตอาสา” สร้างบุคลากรให้ยึดมั่นความซื่อสัตย์สุจริต รับผิดชอบต่อหน้าที่ เป็นคนดี คนเก่ง มีความเพียร และมีจิตสํานึก เห็นแก่ประโยชน์ส่วนรวมและประชาชนเป็นสําคัญ
วันนี้ (25 กรกฎาคม 2561) ที่กระทรวงสาธารณสุข จ.นนทบุรี แพทย์หญิงพรรณพิมล วิปุลากร รองปลัดกระทรวงสาธารณสุข ให้สัมภาษณ์ภายหลังเปิดโครงการตลาดนัดคุณธรรม (MOPH Moral Market) ประจําปีงบประมาณ พ.ศ.2561 ว่า ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข และนายแพทย์เจษฎา โชคดํารงสุข ปลัดกระทรวงสาธารณสุข มีนโยบายในการขับเคลื่อนการเสริมสร้างระบบคุณธรรมที่เข้มแข็งของกระทรวงสาธารณสุข โดยให้บุคลากร ยึดถือประโยชน์ของประเทศชาติเหนือกว่าประโยชน์ส่วนตน ภายใต้คุณธรรม 4 ประการ คือ “พอเพียง วินัย สุจริต จิตอาสา” และยึดค่านิยมองค์กรกระทรวงสาธารณสุข MOPH ในการปฏิบัติหน้าที่ดูแลประชาชน นําสู่การเป็นกระทรวงคุณธรรม เป็นไปตามแผนแม่บทส่งเสริมคุณธรรมกระทรวงสาธารณสุข ฉบับที่ 1 (พ.ศ. 2560-2564) และแผนแม่บทส่งเสริมคุณธรรมแห่งชาติ ฉบับที่ 1 (พ.ศ.2559-2564)
“เชื่อมั่นว่าบุคลากรของกระทรวงสาธารณสุขทุกคน ต้องมีศักยภาพ มีความพร้อมทั้งกาย ใจ รับผิดชอบต่อหน้าที่ เป็นคนดี คนเก่ง มีคุณธรรม จริยธรรม ความเพียร และมีจิตสํานึกคํานึงถึงผลประโยชน์ของส่วนรวมและประชาชนเป็นสําคัญ หันมาร่วมมือกันสร้างเป้าหมายใหม่ของกระทรวงสาธารณสุข ก็จะทําให้กระทรวงสาธารณสุขเปลี่ยนแปลงไปสู่สิ่งที่ดีกว่า” นายแพทย์พรรณพิมลกล่าว
ทั้งนี้ โครงการ “ตลาดนัดคุณธรรม” จัดขึ้นเพื่อเสริมสร้างระบบคุณธรรมของสํานักงานปลัดกระทรวงสาธารณสุข โดยมีหน่วยงานในสังกัดสํานักงานปลัดกระทรวงสาธารณสุข (ราชการบริหารส่วนกลาง) 21 หน่วยงาน เข้าร่วม 2 กิจกรรมหลัก คือการแสดงผลงานวิชาการหน่วยงานคุณธรรม จํานวน 21 หน่วยงาน และกิจกรรมประกวดร้องเพลงคุณธรรมนําไทย พอเพียง วินัย สุจริต จิตอาสา ขับเคลื่อนสังคมกระทรวงสาธารณสุขสู่สังคมคุณธรรม ภายใต้การสร้างความเข้มแข็งจากภายใน สร้างคนให้เป็นมนุษย์ที่สมบูรณ์ โดยมีแนวคิดให้ “คุณธรรมนําการพัฒนา” พร้อมก้าวสู่ “สังคมคุณธรรม” ต่อไป
***************************  25 กรกฎาคม 2561
รัฐบาลไทย-ข่าวทำเนียบรัฐบาล-สธ.เผยผลหารือกรมบัญชีกลาง ไม่ส่งผลกระทบต่อการจ้างลูกจ้างสธ.แต่อย่างใด
วันพุธที่ 23 พฤษภาคม 2561
สธ.เผยผลหารือกรมบัญชีกลาง ไม่ส่งผลกระทบต่อการจ้างลูกจ้างสธ.แต่อย่างใด
กระทรวงสาธารณสุข เผยผลการหารือกรมบัญชีกลาง ระเบียบดังกล่าวไม่กระทบต่อการจ้างลูกจ้างของกระทรวงสาธารณสุขแต่อย่างใด ขอให้เจ้าหน้าที่อย่ากังวลและทํางานตามปกติ
บ่ายวันนี้ (23 พฤษภาคม 2561) ที่กระทรวงการคลัง กรุงเทพมหานคร นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังการหารือร่วมกับนางสาวสุทธิรัตน์ รัตนโชติ อธิบดีกรมบัญชีกลาง ถึงระเบียบกระทรวงการคลัง เรื่องการจ้างพนักงานหรือลูกจ้างโดยใช้จ่ายเงินนอกงบประมาณ พ.ศ.2561 ที่ประกาศ ณ วันที่ 18 พฤษภาคม 2561 ว่า กระทรวงการคลังได้ออกระเบียบดังกล่าว ตามมติครม. เพื่อจัดระบบการจ้างลูกจ้างในหน่วยงานราชการที่ใช้เงินนอกงบประมาณ
ผลจากการหารือในส่วนของกระทรวงสาธารณสุขนั้น ได้รับการยืนยันจากอธิบดีกรมบัญชีกลางว่า ระเบียบของกระทรวงการคลังที่ออกมานี้ไม่ได้เกี่ยวข้องกับการจ้างลูกจ้างฯของกระทรวงสาธารณสุขแต่อย่างใด เนื่องจากกระทรวงสาธารณสุขได้ทําความตกลงและได้รับอนุมัติจากกระทรวงการคลัง ซึ่งกระทรวงสาธารณสุขมีระเบียบการจ้างด้วยเงินบํารุงของหน่วยบริการในสังกัดกระทรวงสาธารณสุข พ.ศ. 2561 ซึ่งลงนามและประกาศใช้โดยรัฐมนตรีว่าการกระทรวงสาธารณสุข เมื่อวันที่ 29 มกราคม 2561ก่อนที่ระเบียบดังกล่าวจะออกมา ลูกจ้างฯยังคงปฏิบัติงานตามปกติเหมือนเดิม โดยกระทรวงการคลังจะทําหนังสือทําความเข้าใจเพิ่มเติมมายังกระทรวงสาธารณสุข จึงขอความร่วมมือให้ผู้บริหารได้สื่อสารทําความเข้าใจกับลูกจ้างในหน่วยงานต่อไปด้วยนายแพทย์ธวัช กล่าว
******************** 23 พฤษภาคม 2561
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม นำทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันอังคารที่ 27 ธันวาคม 2559
ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ วันนี้ (26 ธันวาคม 2559) รอบที่ 1 (07.30น.) นําทีมโดย นายสมชาย จักร์กรีนทร์ รองผู้อํานวยการสถาบันไทย-เยอรมัน นายวิโรจน์ เฉลิมรัตนาพร ผู้อํานวยการสํานักพัฒนาธุรกิจและบริการ นางสาวรัตนา ทองพิพัฒนากูร ผู้อํานวยการสํานักบริหารทั่วไป พร้อมด้วยเจ้าหน้าที่จากสถาบันไทย-เยอรมัน บริการอาหารและเครื่องดื่ม ดังนี้
- กาแฟ จํานวน 400 แก้ว
- ไมโล จํานวน 250 แก้ว
- น้ําเต้าหู้ จํานวน 235 แก้ว
- ปาท่องโก๋ จํานวน 200 คู่
- โรตี จํานวน 200 ชิ้น
- พายไก่ จํานวน 300 ชิ้น
- ขนมปังไส้สับปะรด จํานวน 300 ถุง
- น้ําดื่ม/+น้ําแข็ง จํานวน 300 แก้ว
แจกจ่ายแก่ประชาชนผู้เข้าร่วมถวายอาลัยแด่พระบาทสมเด็จพระปรมินทรมหาภูมิพลอดุลยเดช โดยสถาบันไทย-เยอรมัน เป็นหน่วยอํานวยการ
รัฐบาลไทย-ข่าวทำเนียบรัฐบาล-คกก.กองทุนพัฒนาสื่อปลอดภัยฯ เห็นชอบ (ร่าง) แผนงานที่จะดำเนินการบริหารจัดการกองทุนพัฒนาสื่อปลอดภัยและสร้างสรรค์ฯ
วันศุกร์ที่ 7 สิงหาคม 2563
คกก.กองทุนพัฒนาสื่อปลอดภัยฯ เห็นชอบ (ร่าง) แผนงานที่จะดําเนินการบริหารจัดการกองทุนพัฒนาสื่อปลอดภัยและสร้างสรรค์ฯ
นายวิษณุ เครืองาม รองนายกรัฐมนตรี  เป็นประธานการประชุม คกก.กองทุนพัฒนาสื่อปลอดภัยฯ  ที่ประชุมเห็นชอบ (ร่าง) แผนงานที่จะดําเนินการบริหารจัดการกองทุนพัฒนาสื่อปลอดภัยและสร้างสรรค์ฯ
วันนี้ (7 ส.ค.63) เวลา 10.00 น. ณ ห้องประชุมคณะรัฐมนตรี (เดิม) ชั้น 2 สํานักเลขาธิการคณะรัฐมนตรี ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 4/2563 ร่วมกับหน่วยงานที่เกี่ยวข้อง
ที่ประชุมได้มีมติเห็นชอบในหลักการต่อนโยบาย แผน และยุทธศาสตร์เกี่ยวกับการพัฒนาสื่อปลอดภัยและสร้างสรรค์ เพื่อให้การดําเนินการของกองทุนฯ เป็นไปอย่างมีประสิทธิภาพ ซึ่งสํานักงานกองทุนฯ จะได้จัดทํา (ร่าง) แผนการดําเนินงาน แผนการเงินและงบประมาณ ประจําปีงบประมาณ 2564 เสนอต่อคณะกรรมการกองทุนฯ ต่อไป
พร้อมทั้งที่ประชุมเห็นชอบ (ร่าง) แผนงานที่จะดําเนินการบริหารจัดการกองทุนพัฒนาสื่อปลอดภัยและสร้างสรรค์ ตามสัญญาจ้างผู้จัดการ ประจําปีงบประมาณ 2564  สําหรับแผนการดําเนินงานบริหารจัดการกองทุนพัฒนาสื่อปลอดภัยและสร้างสรรค์ ครอบคลุม 4 มิติ คือ 1) ด้านองค์กร ได้แก่ พัฒนาสมรรถนะบุคลากร พัฒนาระบบงาน สร้างความเข้าใจภารกิจของกองทุน 2) ด้านผู้ขอรับทุน ได้แก่ กลุ่มเป้าหมายเด็ก เยาวชนและครอบครัว ส่งเสริมผู้ผลิตทุกระดับ ใหญ่ กลาง เล็ก (หน้าใหม่) ประสานงานอย่างมีประสิทธิภาพ ต่อยอดงาน สร้างผลกระทบต่อสังคม 3) ด้านประชาชน ได้แก่ มีส่วนร่วมในการเฝ้าระวัง มีโอกาสในการเข้าถึงทุน ใช้สื่อสร้างมูลค่าเพิ่มให้ชุมชนท้องถิ่น (ด้านวัฒนธรรม การท่องเที่ยว OTOP เศรษฐกิจ) และ 4) ฝ่ายนโยบาย ได้แก่ จัดทําฐานข้อมูลที่เป็นระบบใช้เป็นเครื่องมือในการบริหาร ศึกษาวิจัยเชิงปฏิบัติการ นําผลลัพธ์มาเป็นเครื่องมือในการทํางาน จัดเตรียมข้อมูลสําหรับการประชุมกรรมการ อนุกรรมการบริหาร และคณะกรรมการต่าง ๆ ที่มีความถูกต้องครบถ้วน โดยมีเป้าหมายสําคัญให้ประชาชนตื่นรู้ มีความสามารถในการเปิดรับสื่อ ผู้รับทุนสร้างผลงานที่มีคุณค่า และภาคีเครือข่ายได้รับประโยชน์จากกองทุนฯ
โอกาสนี้ รองนายกรัฐมนตรี ได้แสดงความชื่นชมต่อการทํางานที่ผ่านมาของกองทุนฯ และแผนงานที่จะดําเนินการบริหารจัดการกองทุนพัฒนาสื่อปลอดภัยและสร้างสรรค์ของผู้จัดการกองทุนฯ โดยกล่าวว่าสิ่งที่นําเสนอเป็นสิ่งที่ดี แต่สําคัญคือการนําไปสู่การปฏิบัติให้เกิดผล จึงขอให้เจ้าหน้าที่ทุกฝ่ายในกองทุนร่วมมือกันในการดําเนินงานขับเคลื่อนไปสู่แผนและเป้าหมายที่กําหนดไว้ต่อไป
-----------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.นร. ออมสินฯ รับมอบเงินบริจาคช่วยเหลือผู้ประสบภัยน้ำท่วม
วันพฤหัสบดีที่ 17 สิงหาคม 2560
รมต.นร. ออมสินฯ รับมอบเงินบริจาคช่วยเหลือผู้ประสบภัยน้ําท่วม
จากตัวแทนกลุ่มน้ํามันรําข้าวคิง และตัวแทนสโมสรฟุตบอล แบงค็อก ยูไนเต็ด
วันนี้ (17 สิงหาคม 2560) เวลา 09.15 น. ณ ศูนย์รับบริจาคช่วยเหลือผู้ประสบภัยน้ําท่วม สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นตัวแทนรัฐบาลรับมอบเงินบริจาคช่วยเหลือผู้ประสบอุทกภัย จากตัวแทนกลุ่มน้ํามันรําข้าวคิง จํานวนเงิน 300,000 บาท และตัวแทน สโมสรฟุตบอล แบงค็อก ยูไนเต็ด จํานวนเงิน 114,576 บาท
โอกาสนี้ รัฐมนตรีประจําสํานักนายกรัฐมนตรี ได้กล่าวขอบคุณตัวแทน กลุ่มน้ํามันรําข้าวคิง และตัวแทน สโมสรฟุตบอล แบงค็อก ยูไนเต็ด ที่ได้บริจาคช่วยเหลือผู้ประสบอุทกภัย ซึ่งเป็นนโยบายเร่งด่วนที่นายกรัฐมนตรี มอบหมายทุกหน่วยงานราชการที่เกี่ยวข้อง ให้เร่งดําเนินการช่วยเหลือและเยียวยา เพื่อบรรเทาความเดือดร้อนของประชาชนอย่างเต็มที่
อนึ่ง สําหรับผู้ที่บริจาคเงินเพื่อช่วยเหลือผู้ประสบอุทกภัย กรณีบุคคลธรรมดา สามารถนําเงินที่บริจาคไปหักลดหย่อนใน การคํานวณภาษีเงินได้บุคคลธรรมดาได้เท่าที่บริจาค แต่ไม่เกินร้อยละสิบของเงินได้สุทธิ กรณีบริษัทหรือห้างหุ้นส่วนนิติบุคคล สามารถนําเงินหรือมูลค่าทรัพย์สินที่บริจาคไปหักเป็นรายจ่ายในการคํานวณกําไรสุทธิได้เท่าที่บริจาค แต่ไม่เกินร้อยละ 2 ของกําไรสุทธิ
.................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นำเข้าวีดีโอ
วันจันทร์ที่ 19 กันยายน 2559
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "vod/Pixar_Short_Film_-_Kurzfilm_Kiwi.mp4"
}
],
title: "นําเข้าวีดีโอ",
// qualities: ["160p", "260p", "530p", "800p"],
// defaultQuality: "260p"
}
});
นําเข้าวีดีโอ
นําเข้าวีดีโอ
นําเข้าวีดีโอ
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย มอบโล่รางวัลและเกียรติบัตรผู้ประกอบการเขตอุตสาหกรรมเชิงนิเวศ พร้อมตั้งเป้า โรงงานอุตสาหกรรมเข้าสู่มาตรฐาน Eco Industry Town
วันพฤหัสบดีที่ 3 พฤษภาคม 2561
รัฐมนตรีช่วยฯ สมชาย มอบโล่รางวัลและเกียรติบัตรผู้ประกอบการเขตอุตสาหกรรมเชิงนิเวศ พร้อมตั้งเป้า โรงงานอุตสาหกรรมเข้าสู่มาตรฐาน Eco Industry Town
รัฐมนตรีช่วยว่าการกระทรวงอุตสาหกรรม เป็นประธานในพิธีมอบโล่รางวัลและเกียรติบัตรนิคมอุตสาหกรรมเชิงนิเวศ เขตประกอบการเชิงนิเวศ และสวนอุตสาหกรรมเชิงนิเวศที่ผ่านเกณฑ์การตรวจประเมิน ณ ห้องประชุม ชั้น 5 กรมโรงงานอุตสาหกรรม
วันนี้ (3 พ.ค. 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีมอบโล่รางวัลและเกียรติบัตรนิคมอุตสาหกรรมเชิงนิเวศ เขตประกอบการเชิงนิเวศ และสวนอุตสาหกรรมเชิงนิเวศที่ผ่านเกณฑ์การตรวจประเมิน โดยมีนางสาวนิสากร จึงเจริญธรรม รองปลัดกระทรวงอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม และผู้บริหารกระทรวงอุตสาหกรรม ร่วมงาน มีนายมงคล พฤกษ์วัฒนา อธิบดีกรมโรงงานอุตสาหกรรม ให้การต้อนรับ ณ ห้องประชุม ชั้น 5 กรมโรงงานอุตสาหกรรม
ในปี 2560 กรมโรงงานอุตสาหกรรม ได้ร่วมมือกับการนิคมอุตสาหกรรมแห่งประเทศไทย ดําเนินการตรวจประเมินเขตประกอบการอุตสาหกรรม สวนอุตสาหกรรม และนิคมอุตสาหกรรม ที่ตั้งอยู่ใน 18 พื้นที่เป้าหมายใน 15 จังหวัด ประกอบด้วย จ.สมุทรปราการ จ.ปราจีนบุรี จ.ฉะเชิงเทรา จ.ระยอง จ.ชลบุรี จ.สมุทรสาคร จ.นครปฐม จ.ปทุมธานี จ.ราชบุรี จ.นครราชสีมา จ.พระนครศรีอยุธยา จ.สระบุรี จ.ขอนแก่น จ.สงขลา และ จ.สุราษฎร์ธานี โดยพบว่าเขตประกอบการอุตสาหกรรม สวนอุตสาหกรรม และนิคมอุตสาหกรรมมีที่ผ่านเกณฑ์ จํานวน 13 พื้นที่ ได้แก่ กลุ่มที่ 1 ผ่านเกณฑ์การตรวจประเมินการพัฒนาเมืองอุตสาหกรรมเชิงนิเวศ ระดับ Eco Industrial Park 5 หรือเมืองน่าอยู่คู่อุตสาหกรรม จํานวน 4 แห่ง ได้แก่ เขตประกอบการไออาร์พีซี สวนอุตสาหกรรมเครือสหพัฒน์ศรีราชา สวนอุตสาหกรรมเครือสหพัฒน์กบินทร์บุรี สวนอุตสาหกรรมบางกะดี กลุ่มที่ 2 ผ่านเกณฑ์การตรวจประเมินเมืองอุตสาหกรรมเชิงนิเวศ ในระดับ Eco World Class หรือนิคมอุตสาหกรรมชั้นนําที่สามารถเป็นต้นแบบในการพัฒนาคุณภาพชีวิตชุมชนและคุณภาพสิ่งแวดล้อม จํานวน 1 แห่ง ได้แก่ นิคมอุตสาหกรรมอาร์ไอแอล และกลุ่มที่ 3 ผ่านการตรวจประเมินเมืองอุตสาหกรรมเชิงนิเวศระดับ Eco Champion หรือ นิคมอุตสาหกรรมที่ส่งเสริมการพัฒนาเศรษฐกิจของประเทศ สามารถอยู่ร่วมกับชุมชนอย่างผาสุกบนหลักธรรมาภิบาลสิ่งแวดล้อม จํานวน 8 แห่ง ได้แก่ ท่าเรือมาบตาพุด นิคมอุตสาหกรรมมาบตาพุด นิคมอุตสาหกรรมเอเชีย นิคมอุตสาหกรรมแหลมฉบัง นิคมอุตสาหกรรมปิ่นทอง นิคมอุตสาหกรรมเกตเวย์ซิตี้ นิคมอุตสาหกรรมบางปู และนิคมอุตสาหกรรมภาคใต้
รัฐมนตรีช่วยว่าการกระทรวงอุตสาหกรรม กล่าวว่า กระทรวงอุตสาหกรรมได้ผลักดันนโยบายการพัฒนาเมืองอุตสาหกรรมเชิงนิเวศ (Eco Industrial Town) ใน 5 มิติ ได้แก่ มิติด้านกายภาพ มิติด้านเศรษฐกิจ มิติด้านสิ่งแวดล้อม มิติด้านสังคม และมิติด้านการบริหารจัดการ ซึ่งมีเป้าหมายในการสร้างระบบการจัดการเพื่อลดมลพิษสิ่งแวดล้อมในพื้นที่อุตสาหกรรมที่หนาแน่น และเตรียมความพร้อมพื้นที่ที่จะมีการพัฒนาอุตสาหกรรมใหม่ เพื่อไม่ให้เกิดผลกระทบต่อสังคมในอนาคต และเป็นการยกระดับพื้นที่ไปสู่การเป็นเมืองอุตสาหกรรมเชิงนิเวศ จัดทําแผนแม่บทและแผนปฏิบัติการพัฒนาคุณภาพชีวิตของชุมชนเดิมที่อยู่ในบริเวณใกล้เคียงกับเขตอุตสาหกรรม และการพัฒนาเมืองใหม่และเมืองนิเวศในอนาคตด้วย
รัฐบาลไทย-ข่าวทำเนียบรัฐบาล-รมว.ทส.บันทึกเทปรายการ The People's Show รณรงค์งดใช้ถุงพลาสติก
วันอังคารที่ 24 ธันวาคม 2562
รมว.ทส.บันทึกเทปรายการ The People's Show รณรงค์งดใช้ถุงพลาสติก
รมว.ทส.บันทึกเทปรายการ The People's Show รณรงค์งดใช้ถุงพลาสติก
รมว.ทส.บันทึกเทปรายการ The People's Show รณรงค์งดใช้ถุงพลาสติก
วันที่ 23 ธ.ค. 62นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมบันทึกเทปในรายการ The People's Show คนของประชาชน ซึ่งจะออกอากาศทางสถานีวิทยุโทรทัศน์กองทัพบกช่อง 5 ในวันอาทิตย์ที่ 29 ธันวาคม 2562 เวลา 16.00 น. โดยมีประเด็นเกี่ยวกับการรณรงค์งดใช้ถุงพลาสติก เตรียมความพร้อมรับ ตั้งแต่วันที่ 1 มกราคม 2563 ที่ห้างสรรพสินค้า ซูเปอร์มาร์เก็ต และร้านสะดวกซื้อกว่า 70 แห่งทั่วประเทศ จะงดให้บริการถุงพลาสติกหูหิ้วให้กับลูกค้า รวมถึงกล่าวเกี่ยวกับของขวัญปีใหม่ที่กระทรวงทรัพยากรธรรมชาติและสิ่งแวดล้อม เตรียมมอบให้แก่ประชาชน ทั้งในช่วง 7 วันแห่งความสุข และตลอดทั้งปี ณ ห้องรับรอง ชั้น 20 กระทรวงทรัพยากรธรรมชาติและสิ่งแวดล้อม